পহেলগাঁওয়ে জঙ্গি হামলার প্রতিবাদে ধর্মত্যাগের সিদ্ধান্ত বাদুরিয়ার শিক্ষকের

কলকাতা: পহেলগাঁওয়ে (Pahalgam) ঘটে যাওয়া বর্বরোচিত জঙ্গি হামলা গোটা দেশকে শোকাহত করেছে। বিশেষ করে ধর্মপরিচয় জানিয়ে হিন্দু পর্যটকদের বেছে বেছে গুলি করে হত্যার ঘটনায় ভারতে শিহরণ সৃষ্টি হয়েছে। এই হামলার প্রতিবাদে, উত্তর ২৪ পরগনার বাদুড়িয়ার শিক্ষক সাবির হোসেন চমকপ্রদ একটি সিদ্ধান্ত নিয়েছেন। তিনি সামাজিক মাধ্যমে জানিয়েছেন, তিনি ধর্মত্যাগ করছেন।

শিক্ষক সাবির হোসেন বলেছেন, “পহেলগাঁওয়ে ঘটে যাওয়া জঙ্গি হামলার তীব্র নিন্দা জানাচ্ছি, এবং আমি এর প্রতিবাদে ধর্ম ত্যাগ করার সিদ্ধান্ত নিয়েছি।” এটি তার ব্যক্তিগত সিদ্ধান্ত এবং তিনি কাউকে আঘাত করার উদ্দেশ্যে এটি করছেন না।

আরও পড়ুন: ভক্তির জোয়ারে ভাসছে দিঘা, জগন্নাথধামে শুরু মঙ্গলঘট উত্তোলন

সাবির আরও জানিয়েছেন, “জঙ্গিরা ধর্মের নাম ব্যবহার করে মানুষ হত্যা করেছে। আমি সেই ধর্মের সঙ্গে যুক্ত হতে লজ্জিত বোধ করছি।” তিনি বলেন, “আমি যেখানে যাই, সেখানেই ধর্ম নিয়ে নানা প্রশ্নের সম্মুখীন হতে হয়। আমি একজন শিক্ষক এবং আমার কাজ মানুষ গড়া, কিন্তু কেন আমি অন্যদের ভুলে যাওয়ার দায় বহন করব?” সাবির হোসেনের এই সিদ্ধান্ত নিয়ে সমাজমাধ্যমে আলোচনা চলছে।

পহেলগাঁও হামলার পর থেকে ভারতজুড়ে বদলার সুর উঠেছে। প্রধানমন্ত্রী মোদী এই বিষয়ে কঠোর হুঁশিয়ারি দিয়েছেন, “এমন জবাব দেওয়া হবে, যা কেউ কল্পনাও করতে পারবে না!”

এছাড়া, পাকিস্তানকে বেকায়দায় ফেলতে একগুচ্ছ পদক্ষেপ নিয়েছে ভারত সরকার, যার মধ্যে পাকিস্তানিদের ভিসা বন্ধ রাখা এবং পাকিস্তানিদের ভারতে থাকা বন্ধ করার সিদ্ধান্ত নেওয়া হয়েছে।